
Problema identităţii europene poate fi abor- 
dată din două perspective, fie din punct de vedre 
istoric şi filosofic, referindu-ne la modul de viaţă şi 
valorile comune ale statelor continentului european, 
fie abordând identitatea europeană ca un proces 
psiho-sociologic sau psiho-politic generat de ataşa- 
mentul cetăţenilor faţă de ideea construcţiei euro- 
pene şi legitimat de procesul de integrare economică 
şi politică . O simplă reprezentare a spaţiului euro- 
pean delimitează suficient de precis cultura Europei 
Occidentale şi cea Orientală. Occidentul este carac- 
terizat de valori precum pluralismul politic, toleranţă a 
diversităţii culturale, supremaţia legii şi a drepturilor 
omului, participare socială. Europa de Sud-Est apare 
ca fiind dominată de probleme economico-sociale 
complexe, participare socială redusă, ca urmare a 
unui mod de viaţă însuşit în perioada comunistă, lip- 
să majoră de iniţiativă şi teama asumării responsabi- 
lităţii. 


The values of democracy and feedom 
The single curency, the euro 

Culture 

History 


The successes ofthe European economy 


z 7) 
Geography (-2) a 
The European fine. HI =" 
wopean fag GI) 
The EU motto: "Unity in diversity” PEG 1 
The European anthem F y 
7, ( a) m 1% 
None (Spontaneous) 
Other (Spontaneous) Bi 4) 
ÎI +. 


Don't know 


Această delimitare a Europei pune la grea 
încercare proiectul european al creări unei identități 
comune care să aibă efect de convergenţă al intere- 
selor şi acţiunilor Europei între statele europene şi 
între aceste state şi restul lumii?. 

Ideea de federaţie europeană a survenit pe 
fondul încheierii celui de-al Doilea Război mondial şi 
a avut ca scop stimularea schimbului de mărfuri şi a 
progresului economic între ţările Europei. Trecând 
prin lecţiile tragice ale celor două războaie mondiale, 
ambele cu puternice accente etno-naţionaliste, euro- 
penii au privit crearea spaţiului comunitar comun ca 
pe o modalitate de reducere a egoismelor socio- 
economice şi naţionaliste specifice statelor suverane. 

Bazându-se pe ideea că bunăstarea generală 
va conduce la o toleranţă mai mare, reducând riscu- 
rile unui nou conflict militar, fondatorii UE au subes- 
timat forţa identităţii naţionale şi etnice a cetăţenilor. 

Progresele economice şi instituţionale ale UE, 
ideea de stabilitate prin uniune monetară şi vamală 
se confruntă cu o serie de aspecte legate de demo- 
grafie, migraţiune, naționalism, etnocentrism, iar ele- 
mentele în funcţie de care s-a încercat definirea 
identităţii europene nu prefigurat aceste transformări 
(Fig. 1). 

Uniunea Europeană este condusă de o serie 
de structuri politice şi birocratice care nu sunt spe- 
cifice, dar sunt similare cu cele dintr-un stat federal. 
Lipsesc totuşi două dintre caracteristicile specifice 
unei federaţii: nu există un control centralizat asupra 
forţelor militare şi serviciilor de securitate care să 
aplice legile şi să garanteze interesele externe, iar 
funcţiile în materie de politică externă sunt împărţite 
cu statele membre în loc de a fi gestionate indepen- 
dent de UE?. Până în prezent progresul economic a 
fost motorul integrării europene, astfel că un eşec 
major în acest domeniu ar submina progresul 
Uniunii, încetinind sau chiar stopând integrarea po- 
litică. După cum demonstrează Eurobarometrele re- 
cente, se înregistrează chiar un declin în perceperea 
avantajelor de a fi membru UE. 

In acest context, analiza profesorului britanic 
Montserrat Guibernau pare să definească cel mai 
bine realitatea europeană din perspectiva formării 
propriei sale identități, comparând-o cu apariţia 
identităţilor naţionale. Trendul caracterizând state 
precum Grecia, Portugalia, Italia. 

Montserrat Guibernau susţine că identificarea 
cu statul-naţiune a apărut doar după o omogenizare 
culturală şi lingvistică îndelungată a cetăţenilor, 
ducere de războaie, hotărârea drepturilor şi obli- 
gaţiilor cetăţeneşti, formarea unei imagini a naţiunii 
alcătuită din simboluri şi ritualuri, existenţa unor 
adversari comuni şi crearea unor puncte comune în 
sistemul educaţional“. 

Uniunea Europeană a traversat o perioadă 
tensionată şi dificilă, începută prin debutul crizei 
financiare globale pe continentul european, în 2009, 
continuată cu o criză a datoriilor suverane şi a Zonei 
Euro (2009-2012), amplificată de şomajul imens în 
rândul tinerilor din ţările sudice (peste 35-40%!), de 
lipsa de înţelegere privind continuarea Acordului 
Schengen, de deteriorarea percepţiei publice locale 
asupra imigranţilor, de insuccesul Parteneriatului 
Estic, în care numai două state din şase au semnat 
Acordurile de Asociere etc. 

In aceste circumstanţe, unii autori consideră 
că o identitate incipientă şi fragilă a Uniunii Europene 
este în pericol de a fi spulberată de o puternică 
lovitură având drept consecinţă _reafirmarea iden- 
tităţii naţionale şi a naţionalismului, opinie în eviden- 
tă contradicţie cu teza conform căreia identitatea 
europeană şi cea naţională pot coexista şi care este 
confirmată inclusiv de barometrele Uniunii (Fig. 2). 

Crizele identitare inter- şi intrastatale din cadrul Uniunii Europene 


Privită din perspectiva interacțiunilor ce au loc 
la nivel inter- şi intrastatal, identitatea Uniunii 
Europene se află într-o criză continuă, generată de 
incapacitatea de absorbţie a migranţilor de către sta- 
tele gazdă. Timp de decenii, europenii le-au permis 
imigranţilor să-şi păstreze stilul de viaţă. Acum, au 
descoperit că aceştia trăiesc în adevărate „societăţi 
paralele”, iar valorile de bază ale ţărilor-gazdă le-au 
rămas complet străine.$ 

Germania a impus contracte de integrare pen- 
tru imigranţi”, aceste contracte prevăd respectarea 
unor valori de bază ale societăţii germane, cum ar fi 
libertatea de opinie, drepturile egale pentru femei şi 
bărbaţi sau cunoaşterea limbii germane şi vizează 
integrarea migranţilor inclusiv din punct de vedere al 
educaţiei preşcolare, învăţarea limbii germane, con- 
diţii de locuit, starea de sănătate, locuri de muncă şi 
înclinațiile xenofobe. Această măsură a fost luată în 
urma conştientizării faptului că în rândul celor 15,1 
milioane de imigranţi, rata şomajului şi a criminalităţii 
este mai ridicată decât media pe ţară, iar abandonul 
şcolar este mai frecvent. 

Nici poziţia Franţei nu este diferită de cea a 
Germaniei, în 2009, pe fondul divergenţelor ale po- 
porului francez cu migranţii islamici din Franţa, pre- 
şedintele Nicolas Sarkozy declara că toate religiile 
sunt respectate în ţara sa, dar „a deveni francez în- 
seamnă să aderi la o anumită civilizaţie, la anumite 
valori şi precepte morale". Dezbaterile sunt aprinse 
şi rezultatele ar putea fi interesante, dat fiind faptul 
că în Franţa, unde trăieşte cea mai mare comunitate 
islamică din Europa (cinci milioane) nu se va admite 
purtarea de către femei a vălului Islamic tradiţional, 
iar întreaga politică de integrare a migranţilor are la 
bază afirmarea puternică a valorilor naţionale. 

Italia urmăreşte şi ea crearea unui sistem care 
să cuprindă un set de exigenţe care trebuie îndepli- 
nite pentru migranţii care doresc să devină cetăţeni 
italieni. Nici Suedia nu a rămas neafectată de valul 
migraţiilor, După ce, în 2008, numărul imigranţilor din 
Suedia a depăşit pentru prima dată 100.000, auto- 
rităţile au decis să intensifice expulzările. Respon- 
sabili ai guvernului apreciază că Executivul ar trebui 
să le ceară nou-veniţilor să semneze „contracte de 
plecare", care să prevadă expulzarea pentru neres- 


pectarea anumitor condiţii cum ar fi, învăţarea limbii 
suedeze sau în urma săvârşirii unor acţiuni ce con- 
travin legislaţiei suedeze. Pe lângă aceste aspecte, 
intervin euroscepticismul tot mai pronunţat, precum 
şi crizele interne ale fiecărui stat. 

Constatăm din cele enunțate anterior că iden- 
titatea statului naţional şi funcţionalitatea UE sunt 
puse la grea încercare de către noii veniţi, iar pe teri- 
toriul statelor naţiune s-au dezvoltat ample comu- 
nităţi de migranţi care ameninţă valori fundamentale 
ale identităţii naţionale ale statului gazdă. Profitând 
de politicile foarte tolerante ale ţărilor UE, imigranții 
au avut posibilitatea să obţină facilităţi din partea 
statului-gazdă, printre care permisiunea de a-şi păs- 
tra tradiţiile culturale şi libertatea de a menţine 
contactul cu ţara-mamă.!0 Aceste libertăţi au frânat 
sau chiar au suprimat procesul de asimilare a imi- 
granţilor, ducând la crearea grupurilor etnice, a 
diasporelor şi a unor întregi comunităţi de imigranţi în 
Europa. Odată cu creşterea semnificativă a migranţi- 
lor şi pe măsură ce prezenţa străinilor devenea tot 
mai vizibilă au început să se accentueze diferenţele 
izbitoare de fenotip, cultură, educaţie, religie, statut 
social şi stil de viaţă dintre europeni şi imigranţi, iar 
asimilarea acestora din urmă devenea şi mai înce- 
tinită. În consecinţă, sub presiunea factorilor demo- 
grafici şi a contactelor inter-rasiale şi interculturale, 
reflexele identitare, etnocentrismul şi xenofobia nu 
aveau cum să nu îşi facă apariţia!!. 

Impactul real al migraţiilor a fost greu de anti- 
cipat şi vine să demonstreze că europenii continuă 
facă diferenţe şi diviziuni de tipul „noi” şi „ceilalţi”, ce- 
ea ce demonstrează ataşamentul faţă de identitatea 
naţională căreia îi aparţin şi limitele acceptării multi- 
culturale. 


é adevarul.ro/international/europa/criza-identitate--europei- 
1_50ad16757c42d5a6638e7647/index.html accesat la 16 mai 
2014. 

7 Ibidem. 

* Ibidem. 

Perspective de afirmare a identităţii UE la nivel global 


Din punctul de vedere al identităţii Uniunii 
Europene ca actor global, acestea se defineşte, 
după cum am menţionat anterior, în funcţie de 
proiectarea unei originii comune, care să alimenteze 
conştiinţa europenilor de apartenenţă la o structura 
suprastatală pe baza unor evenimente istorice cu o 
încărcătura simbolică majoră. 

Primul pas pe care Uniunea Europeană tre- 
buie să-l facă în vederea dobândirii unei identități 
este să estompeze, pe cât de mult posibil, depen- 
dente faţă de alte state. În ciuda identităţii ancorate 
puternic în istorie, fiecare stat membru al UE trebuie 
să conştientizeze vulnerabilităţile la care este expusă 
construcţia europeană cu fiecare negociere bilaterală 
pe care un stat membru o întreprinde cu un alt actor 
internaţional, în defavoarea negocierii unitare, din 
perspectiva întregii comunităţi europene. 

Uniunea Europeană trebuie să facă eforturi 
susţinute în a elimina delimitarea ideologica a 
Războiului Rece şi a genera o nouă hartă a sferelor 
de influenţă geopolitice în Europa. 


Materializarea Parteneriatului Estic ar fi repre- 
zentat o dovadă de stabilitate pe care UE ar fi trebuit 
să o poată genera, însă amenințările de ordin eco- 
nomic şi militar ale Rusiei la adresa statelor vizate, 
respectiv: Armenia, Georgia, Ucraina, Republica 
Moldova, Azerbaidjan şi Belarus a demonstrat inca- 
pacitatea UE de a-şi susţine obiectivele stabilite şi s- 
au încheiat prin semnarea acestui parteneriat doar 
de către Georgia şi Republica Moldova. 

Criza din Ucraina aşteaptă un răspuns concret 
al Uniunii Europene. Ucraina se zbate de mai bine 
de două decenii să se integreze într-una din cele 
două părţi ale Europei, iar incapacitatea acesteia de 
a se poziţiona pe una din traiectorii pare să o fi 
costat divizarea teritoriului. Uniunea trebuie să în- 
tâmpine activ poziţia noului preşedinte ales al 
Ucrainei, Petro Poroşenko, care doreşte semnarea 
celei de-a doua părţi a acordului de asociere la 
Uniunea Europeană şi care solicită Rusiei retragerea 
militanţilor din zona de est a ţării. 


CONCLUZII: 


e Crizele identitare în spaţiul european sunt date de amestecul hibrid de 
cultură şi civilizaţie care a existat mereu pe acest continent, iar 
proiectul Uniunii Europene este cel care a riscat luarea sub aceiaşi 
umbrelă a acestei diversităţii culturale şi identitare. 


Identitatea europeană este în plin proces de definire, iar lipsa unui 
consens va amplifica crizele identitare, va pune la grea încercare 
funcţionalitatea UE şi continuitatea procesului de integrare a statelor 


vecine. 

